b'\n_START_ARTICLE_\nSrpska mafija\n_START_PARAGRAPH_\nSrpska mafija (srp. Cp\xd0\xbf\xd1\x81\xd0\xba\xd0\xb0 \xd0\xbc\xd0\xb0\xd1\x84\xd0\xb8\xd1\x98\xd0\xb0 ) je naziv koji se koristi za razli\xc4\x8dite kriminalne organizacije iz Srbije ili sastavljene od osoba srpske narodnosti u srpskoj dijaspori. Ove organizacije su se prvenstveno bavile krijum\xc4\x8darenjem oru\xc5\xbeja, robe, droge, reketiranjem i ilegalnim igrama na sre\xc4\x87u. Mafija je sastavljena iz nekoliko glavnih organiziranih skupina, koje imaju ogranke diljem Europe._NEWLINE_\xc4\x8cesto su pripadnici srpske mafije radili i kao ubojice za UDBU a veliki dio njih se borio na srpskoj strani u agresiji na Hrvatsku i Bosnu i Hercegovinu organizirani u paravojne postrojbe Srpske dobrovolja\xc4\x8dke garde, Srpske garde i dr. Pored Arkana koji je najpoznatiji primjer mafija\xc5\xa1a koji je sudjelovao u ovim agresijama, jedan od najpoznatijih je i Milorad Ulemek Legija kasniji zapovjednik Crvenih beretki koje su sudjelovale u planiranju i samom ubojstvu srpskog prermijera Zorana \xc4\x90in\xc4\x91i\xc4\x87a. Diljem svijeta poznata je  i skupina Pink Panteri, koja se specijalizirala za kra\xc4\x91e nakita.\n_START_SECTION_\nPovijest\n_START_PARAGRAPH_\nLjuba Zemunac je bio poznat kao "Capo di tutti capi" (kum) srpske mafije tijekom 1970-ih i 1980-ih. On i njegova skupina su operirali u ovom periodu u Njema\xc4\x8dkoj i Italiji.  Ubio ga je 1986. njegov rival Goran Vukovi\xc4\x87 koji je pak kasnije ubijen u Beogradu 1994. godine._NEWLINE_Sreten Joci\xc4\x87 djelovao je u Nizozemskoj i postao je jednim od najmo\xc4\x87nijih gangstera preuzimaju\xc4\x87i vlast nad krijum\xc4\x8darenjem drogama u Nizozemskoj. Krijum\xc4\x8darena droga bio je kokain koji je nabavljan iz Kolumbije. Sretena Jovi\xc4\x87a pored nadimka Joca Amsterdam nazivaju i "Kraljem kokaina". On je radio za "Duju" Be\xc4\x87irovi\xc4\x87a, u jednom periodu krijum\xc4\x8dare\xc4\x87i drogu i \xc5\xbeive\xc4\x87i u Bugarskoj sve do uhi\xc4\x87enja 2002. Vrativ\xc5\xa1i se u Srbiju preuzima nasilno tu\xc4\x91a poduze\xc4\x87a, uz pomo\xc4\x87 tzv. Sur\xc4\x8dinskog klana, (jedan od tri najja\xc4\x8da klana u Beogradu). Kasnije je bio umije\xc5\xa1an u ubojstvo auto-bombom hrvatskih novinara Ive Pukani\xc4\x87a i Nike Franji\xc4\x87a._NEWLINE_"\xc5\xbdeljko Ra\xc5\xbenatovi\xc4\x87 Arkan" bio je uspje\xc5\xa1an plja\xc4\x8dka\xc5\xa1 banaka po Zapadnoj Europi 1970-ih. Bio je osu\xc4\x91ivan ili su za njim bile izdate tjeralice u Belgiji, Nizozemskoj, \xc5\xa0vedskoj, Njema\xc4\x8dkoj, Austriji, \xc5\xa0vicarskoj i Italiji. Ipak uspjevao je pobje\xc4\x87i iz vi\xc5\xa1e zatvora, \xc4\x8desto uz nerazja\xc5\xa1njene okolnosti, povezuju\xc4\x87i se sa nekoliko poznatih kriminalaca tog vremena s podru\xc4\x8dja biv\xc5\xa1e dr\xc5\xbeave. U Srbiju se vra\xc4\x87a 1980-ih uklju\xc4\x8duju\xc4\x87i se u ilegalne poslove a bio je i vo\xc4\x91a Delija, navija\xc4\x8da nogometnog kluba Crvena zvezda. _NEWLINE_Porast kriminala zapo\xc4\x8dinje 1991. kada dolazi do stvaranja ve\xc4\x87eg broja kriminalnih organizacija kao direktne posljedice plja\xc4\x8dki po Hrvatskoj i Bosni i Hercegovini ali i usljed sankcija Srbiji koje su dovele do pove\xc4\x87anog krijum\xc4\x8darenja. Ekonomska katastrofa u Srbiji prouzro\xc4\x8dila je da se jedan dio osoba, biv\xc5\xa1ih vojnika i mladi\xc4\x87a pridru\xc5\xbeuje kriminalnom miljeu._NEWLINE_1992. godine , \xc4\x8dlanovi "Peca" bande uhi\xc4\x87eni su u koordiniranoj policijskoj akciji. Jedan od uhi\xc4\x87eni, Du\xc5\xa1an Spasojevi\xc4\x87, \xc4\x87e kasnije postati vo\xc4\x91a Zemunskog klana. Mladi mafija\xc5\xa1 iz beogradske \xc4\x8detvrti Vo\xc5\xbedovac, Aleksandar Kne\xc5\xbeevi\xc4\x87 "Knele", ubijen je u listopadu iste godine, a sa njegovim ubojstvom zapo\xc4\x8dinje kratak ali vrlo nasilan rat bandi beogradskog podzemlja. On je bio sin beogradskog kriminalca "Buce Al Kaponea"._NEWLINE_\xc5\xbdeljko Ra\xc5\xbenatovi\xc4\x87 Arkan je osnovao Srpsku dobrovolja\xc4\x8dku gardu tzv. (Arkanove tigorove), srpsku paramilitarnu postrojbu koja se borila u agresiji na Hrvatsku i Bosnu i Hercegovinu. \xc4\x8clanovi postrojbe su uglavnom regrutirani me\xc4\x91u huliganima, navija\xc4\x8dima NK Crvene Zvezde ali i me\xc4\x91u srpskim gangsterima. Stacioniran u Erdutu sa svojom jedinicom izvr\xc5\xa1io je ubojstva ve\xc4\x87eg broja mje\xc5\xa1tana civila hrvatske i ma\xc4\x91arske nacionalnosti u Dalju, Aljma\xc5\xa1u i Erdutu. Arkanovi tigrovi su poznati i po tome \xc5\xa1to su na rati\xc5\xa1tima profitirali kroz kra\xc4\x91u i plja\xc4\x8dku. Arkan je 1993. osnovao Stranku srpskog jedinstva. Poslije povratka sa rati\xc5\xa1ta u Hrvatskoj, Arkan je bio najmo\xc4\x87niji \xc4\x8dlan srpske mafije. _NEWLINE_Arkan je kasnije o\xc5\xbeenio pjeva\xc4\x8dicu turbo-folk glazbe Svetlanu Ra\xc5\xbenatovi\xc4\x87 koja se tako\xc4\x91er kretala u kriminalnom miljeu a kasnije je bila u ku\xc4\x87nom pritvoru zbog pronevjera u NK Obili\xc4\x87 i zbog 11 ilegalno posjedovanih strojnica prona\xc4\x91enih u njenoj ku\xc4\x87i poslije ubojstva premijera Zorana \xc4\x90in\xc4\x91i\xc4\x87a._NEWLINE_Slobodan Milo\xc5\xa1evi\xc4\x87, biv\xc5\xa1i predsjednik Srbije, \xc5\xa1titio je mafiju u zamjenu za politi\xc4\x8dke usluge, imaju\xc4\x87i direktan uvid u njene aktivnosti. U to vrijeme mafija se bavila krijum\xc4\x8darenjem cigareta, alkohola i goriva. Poslovni \xc4\x8dovjek Stanko Suboti\xc4\x87, bio je osoba koja je ostvarila najve\xc4\x87u dobit u to vrijeme, po\xc5\xa1to je potra\xc5\xbenja za gorivom i cigaretama bila velika zbog sankcija. Suboti\xc4\x87eva neto vrijednost procjenjena je na 650 mil. eura. Poslije  Milo\xc5\xa1evi\xc4\x87evog pada, Suboti\xc4\x87 se povezao s predsjednikom Crne Gore Milom \xc4\x90ukanovi\xc4\x87em, koji mu je garantirao politi\xc4\x8dke usluge ba\xc5\xa1 kao Milo\xc5\xa1evi\xc4\x87 drugim kriminalcima prije._NEWLINE_Od 1994.-2000., krijum\xc4\x8darenjem cigareta u Italiji operirala je srpska mafija u suradnji s talijanskom mafijom._NEWLINE_Srpskim i crnogorskim vojnicima poslije povratka sa rati\xc5\xa1ta ovo je bio na\xc4\x8din ostvarivanja profita, okre\xc4\x87u\xc4\x87i se ka kriminalu. Naj\xc4\x8de\xc5\xa1\xc4\x87a kriminalna (ne)djela bila su ubojstva, otmice, krijum\xc4\x8darenje drogama i cigaretama, plja\xc4\x8dke, pranje novca, reketiranje i ilegalna proizvodnja softwara._NEWLINE_350 kilograma heroina je 1998. zaplijenjeno na srpsko-bugarskoj granici._NEWLINE_Arkan je ubijen 15. sje\xc4\x8dnja 2000., u predvorju hotela InterContinental u Beogradu. Ubojica, 23-godi\xc5\xa1nji policajac, Dobrosav Gavri\xc4\x87, imao je kontakte s mafijom mada se smatra da je ubojstvo politi\xc4\x8dki motivirano, navodno jer je pregovarao sa Ha\xc5\xa1kim tribunalom o dokazima protiv Milo\xc5\xa1evi\xc4\x87a u zamjenu za osloba\xc4\x91anje od optu\xc5\xbenice._NEWLINE_Slobodan Milo\xc5\xa1evi\xc4\x87 je skinut s trona na prosvjedima 5.listopada 2000. Ipak uskoro dolazi do krvavih sva\xc4\x91a me\xc4\x91u razli\xc4\x8ditim beogradskim klanovima. Ove sva\xc4\x91e uskoro prerastaju u otvoreni rat u kom je veliki dio mafija\xc5\xa1kih vo\xc4\x91a ubijen._NEWLINE_Izra\xc4\x8dunato je da je 2000. godine ukupanna ilegalna dobit u Srbiji iznosila 841.000.000 Eura._NEWLINE_25 kolovoza 2000. Ivan Stamboli\xc4\x87, biv\xc5\xa1i Milo\xc5\xa1evi\xc4\x87ev mentor i biv\xc5\xa1i predsjednik Srbije otet je na Ko\xc5\xa1utanjaku u Beogradu, neposredno pred savezne izbore kada je napomenuo da se \xc5\xbeeli uklju\xc4\x8diti u utrku za predsjednika Jugoslavije, i tada nestaje bez traga. Ostaci Ivana Stamboli\xc4\x87a prona\xc4\x91eni su na Fru\xc5\xa1koj Gori 28. o\xc5\xbeujka 2003. Ubijen je istog dana kada je otet a ubojstvo je izvr\xc5\xa1io Zemunski klan. Sahrana je odr\xc5\xbeana 8. travnja na Top\xc4\x8dideru sa svim dr\xc5\xbeavnim po\xc4\x8dastima i prisustvom izaslanstva vlade Srbije._NEWLINE_U ranim 2000-im, Mafija je imala vi\xc5\xa1e novca od srpske vlade i bila je bolje naoru\xc5\xbeana nego srpska armija i policija, prema izjavi Du\xc5\xa1ana Mihajlovi\xc4\x87a, biv\xc5\xa1eg ministra unutarnjih poslova Srbije. Prostitutke iz Rusija, Bjelorusije i Ukrajine krijum\xc4\x8darene su u Srbiju. Kada je Milo\xc5\xa1evi\xc4\x87 izgubio vlast, Mafija po\xc4\x8dinje tra\xc5\xbeiti nove kontakte u vladi. U rujnu 2001., 700 kilograma na\xc4\x91eno je u bankovnom pretincu iznajmljenom od slu\xc5\xbebe dr\xc5\xbeavne sigurnosti Srbije u Beogradu. Ovaj slu\xc4\x8daj nikada nije razja\xc5\xa1njen. U razmjenu za informacije o kosovskim teroristima, Zemunski klan su srpske specijalne snage obu\xc4\x8davale na "specijalnim treninzima" ._NEWLINE_U 2011., Dr. Gilly McKenzie, stru\xc4\x8dnjak Interpola za organizirani kriminal, u svojoj "Bijeloj knjizi" objavio je imena 52 kriminale organizacije u Srbiji, a nijedna od njih nije uni\xc5\xa1tena do kraja te godine. Iste godine je zaklju\xc4\x8deno da reketiranje i "za\xc5\xa1titu" u lukama na obalama Crnog mora, provode zajedno srpski, ruski i ukrajinski kriminalci._NEWLINE_Tijekom ovog perioda koji je zapo\xc4\x8deo ratom a zavr\xc5\xa1io ubojstvom Zorana \xc4\x90in\xc4\x91i\xc4\x87a u o\xc5\xbeujku 2003., veze izme\xc4\x91u Mafije i Vlade bile su o\xc4\x8digledne a korupcija je bjesnila u skoro svim segmentima Vlade, od grani\xc4\x8dne policije do sudstva._NEWLINE_12. o\xc5\xbeujka 2003., predsjednika vlade Srbije \xc4\x90in\xc4\x91i\xc4\x87a, ubio je \xc4\x8dlan Crvenih beretki (Arkanovih tigorova), Zvezdan Jovanovi\xc4\x87._NEWLINE_Legija je tako\xc4\x91er bio umje\xc5\xa1an u ubojstvo i osu\xc4\x91en je na kaznu zatvora od 50 godina. \xc4\x90in\xc4\x91i\xc4\x87 je imao veze sa Sur\xc4\x8dinskim klanom koje su datirale jo\xc5\xa1 iz vremena smjene Milo\xc5\xa1evi\xc4\x87a. Vlada zapo\xc4\x8dinje veliku akciju protiv organiziranog kriminala - "Sablja", sa preko vi\xc5\xa1e od 10 000 uhi\xc4\x87enih. Veliki broj centara u kojima su se kriminalci kretali, zatvoren je poslije akcije, 123 kriminalne grupe stavljene su pod lupu sa 844 \xc4\x8dlana koji su \xc4\x8dekali na presudu; 3 949 osobe su optu\xc5\xbeene za kriminalne radnje. 28 kilograma heroina,  44 837 kilograma marihuane, 4 960 kilogramsa sinteti\xc4\x8dkih droga i 688 ukradenih automobila je prona\xc4\x91eno samo u jednom danu. Milan Sarajli\xc4\x87, zamjenik dr\xc5\xbeavnog tu\xc5\xbeitelja, je uhi\xc4\x87en istog dana a kasnije je priznao da je bio na platnoj listi Zemunskog klana. _NEWLINE_U studenom 2003., u policijskoj akciji u Beogradu prona\xc4\x91eno je 140 kilograma marihuane a 4 osobe su uhi\xc4\x87ene. Crvene beretke su raspu\xc5\xa1tene 23. o\xc5\xbeujka 2003._NEWLINE_2005., potvr\xc4\x91eno je da Srbija svakodnevno bilje\xc5\xbei gubitke u iznosu 7,5 mil. dinara zbog posljedica ekonomskog kriminala, \xc5\xa1to se procjenjuje na godi\xc5\xa1njoj razini oko 200 mil. Eura._NEWLINE_Objavljeno je 2006., da je Du\xc5\xa1an Spasojevi\xc4\x87, vo\xc4\x91a Zemunskog klana, bio u vezi s vo\xc4\x91om radikala, Vojislavom \xc5\xa0e\xc5\xa1eljem, kojem je dao informacije o visoko profiliranim ubojstvima izvr\xc5\xa1enim u Srbiji, \xc5\xa1to je \xc5\xa0e\xc5\xa1elj spomenuo u svojim knjigama._NEWLINE_U sje\xc4\x8dnju 2009., ministar vanjskih poslova Ivica Da\xc4\x8di\xc4\x87 procjenjuje da nekih 30-40 ozbiljnih organiziranih krimunalnih grupa djeluje na teritoriju Srbije. U ove brojke se ne ubrajaju manje grupe ve\xc4\x87 samo organizirane koje su bile uklju\xc4\x8dene u krijum\xc4\x8darene droge, oru\xc5\xbeja, ljudi, ubojstva i reketiranje._NEWLINE_Policija je zajedni\xc4\x8dkom akcijom slu\xc5\xbebe dr\xc5\xbeavne sigurnosti i ameri\xc4\x8dke DEA-e, presrela po\xc5\xa1iljku kokaina te\xc5\xa1ku 2.8 tona i vrjednu 120 mil. Eura17. listopada 2009., koja se nalazila na brodu koji je plovio iz Urugvaja_NEWLINE_31. listopada 2009., srpska policija je uhitila preko 500 osoba u najve\xc4\x87oj akciji protiv droge do tada u Srbiji._NEWLINE_Ministarstvo unutarnjih poslova organiziralo je akciju pod nazivom Morava, kojom se \xc5\xbeeljela sprije\xc4\x8diti rasprodaja droge po osnovnim i srednjim \xc5\xa1kolama, klubovima, kafi\xc4\x87ima i obuhvatila je oko 2000 policajaca diljem Srbije._NEWLINE_Argentinska policija je u studenom 2009., uhitila pet srpskih kurira i zaplijenila  492 kg kokaina u Buenos Airesu, \xc5\xa1to je bila jedna od najve\xc4\x87ih zaplijena u 2009. Pravci kretanja droge bili su iz Urugvaja i Argentine prema Ju\xc5\xbenoj Africi ili prema sjevernoj Italiji ili prema  Turskoj i Cnoj Gori, ali i preko hrvatske luke Rijeka. Srpski stru\xc4\x8dnjaci su procjenili da je oko 10 000 rasturiva\xc4\x8da droge (tzv. dilera ili tapkaro\xc5\xa1a) djelovalo u Srbiji a koji su pripadali 5 glavnih organiziranih skupina u Srbiji._NEWLINE_Ova zapljiena bila je dio operacije Balkanski ratnik; me\xc4\x91unarodno koordinirane koja je bila usmjerena protiv Zemusnkog klana i njegovog vo\xc4\x91e \xc5\xbdeljka Vujanovi\xc4\x87u._NEWLINE_Ivica Da\xc4\x8di\xc4\x87  je u prosincu, 2009., izjavio "da pola srpskih sportskih klubova su vo\xc4\x91eni od osoba povezanih s organiziranim kriminalom". 21 kg heroina (vrijednosti 1.5 mil. dolara) prona\xc4\x91eno je u Beogradu u stanu iznajmljenom od osobe crnogorske narodnosti. Po\xc5\xa1iljka je prokrijum\xc4\x8darena iz Turske._NEWLINE_Parcela veli\xc4\x8dine 81,000 m\xc2\xb2 koju je Zemunski klan ilegalno posjedovao u \xc5\xa0ilerovoj ulici u Zemunu, i gdje je bilo sjedi\xc5\xa1te klana, zaplijenjena je._NEWLINE_Operacija Balkanski ratnik je do 21. sije\xc4\x8dnja obuhvatila 19 osumnji\xc4\x8denih, od kojih je 9 bilo u pritvoru a me\xc4\x91u uhi\xc4\x87enima bili su Darko \xc5\xa0ari\xc4\x87 i Goran Sokovi\xc4\x87, prijatelji \xc5\xbdeljka Vujanovi\xc4\x87a. Istog dana je srpska policija uhitila skupinu od 8 \xc4\x8dlanova koja je tijekom perioda od preko dvije godine krala naftu Naftne Industrije Srbije i na taj na\xc4\x8dih o\xc5\xa1tetila naftnu kompaniju nekoliko stotina tisu\xc4\x87a Eura, a me\xc4\x91u uhi\xc4\x87enima je bio i \xc4\x8dlan MUP-a Srbije._NEWLINE_Visokorangirani \xc4\x8dlanovi srpske vlade izjavili su 10. velja\xc4\x8de da su ozbiljnje prijetnje smr\xc4\x87u zaprimljene od narko skupina koje su se odnosile na predsjednika Borisa Tadi\xc4\x87a, Ivicu Da\xc4\x8di\xc4\x87a, i Miljka Radisavljevi\xc4\x87a, me\xc4\x91u ostalima._NEWLINE_Skupina od 6 plja\xc4\x8dka\xc5\xa1a iz Beograda je uhi\xc4\x87ena 18. velja\xc4\x8de da je od 2008. ukrala vi\xc5\xa1e od 10 mil. dinara iz banka, po\xc5\xa1ti, benzinskih stanica i du\xc4\x87ana. Svi su bili u starosnoj dobi 18 - 23 godine._NEWLINE_Ministar unutarnjih poslova Srbije, Ivica Da\xc4\x8di\xc4\x87, rekao je 19. velja\xc4\x8de da je vi\xc5\xa1e od 50 osoba uhi\xc4\x87eno tog dana u akcijama usmjerenim protiv financijskog kriminala i pranja novca u Valjevu, Novom Sadu, Beogradu, \xc5\xa0apcu, Sremskoj Mitrovici, \xc4\x8ca\xc4\x8dku i Somboru._NEWLINE_U o\xc5\xbeujku 2010., Stanko Suboti\xc4\x87, poznat kao Cane, vo\xc4\x91a tzv. "Duhanske mafije" i \xc4\x8dovjek sa internacionalne tjeralice, optu\xc5\xbeio je crnogorskog politi\xc4\x8dara Neboj\xc5\xa1u Medojevi\xc4\x87a, da je organizirao medijski lov na njega. Medojevi\xc4\x87 je tvrdio da su se Cane i Darko \xc5\xa0ari\xc4\x87 krili u vili crnogorske policije u \xc5\xbdabljaku, dok je Cane u jednom intervjuu tvrdio da je tada bio u Genevi. Nejasno je za\xc5\xa1to je Zoran \xc4\x90in\xc4\x91i\xc4\x87, koji je smatran demokratskim vo\xc4\x91om, pozvao svoga prijatelja Stanka Suboti\xc4\x87a da investira u Srbiju poslije pada Milo\xc5\xa1evi\xc4\x87a ako je Suboti\xc4\x87 uistinu bio na \xc4\x8delu duhanske mafije. _NEWLINE_11. o\xc5\xbeujka, veoma poznati "poduzetnik" je uhi\xc4\x87en sa 1,2 kilograma heroina koji se trebao preprodati u Jagodini._NEWLINE_19. o\xc5\xbeujka, Boris Tadi\xc4\x87 je objavio sveop\xc4\x87i rat srpskoj mafiji, posebice onoj grani koja je krijum\xc4\x8darila droge, jer je smatrano da upravo ona najve\xc4\x87a prijetnja dru\xc5\xa1tvu. Tadi\xc4\x87 je imao dokaze sa su srpski karteli poku\xc5\xa1ali u\xc4\x87i u dr\xc5\xbeavne institucije i na taj na\xc4\x8din destabilizirati vladu.  "Posljednje zaplijene imovine dokazuju da su ove skupine prale narko novac investiraju\xc4\x87i ga ne samo u njihove osobne ku\xc4\x87i i zemlji\xc5\xa1ta ve\xc4\x87 i u turizam, poduze\xc4\x87a i distribucijom tiska," izjavio je Tadi\xc4\x87._NEWLINE_28. o\xc5\xbeujka 2010., 2 Bo\xc5\xa1njaka iz Novog Pazara uhi\xc4\x87ena su u Zra\xc4\x8dnoj luci Zagreb s najmanje 1,7 kilograma kokaina. \xc4\x8cisti kokain donijeli su iz Lime, a u Peruu su proveli oko mjesec dana putuju\xc4\x87i tamo iz Beograda. Drogu su u\xc5\xa1ili u odje\xc4\x87u a njena vrijednost na hrvatskim ulicama procjenjuje se oko 70 tisu\xc4\x87a Eura. _NEWLINE_U travnju 2010., zaklju\xc4\x8deno je da je klan Darka \xc5\xa0ari\xc4\x87a planirao akciju protiv srpskih zvani\xc4\x8dnika, uklju\xc4\x8duju\xc4\x87i i predsjednika._NEWLINE_\xc5\xa0ifrirane poruke u lokalnim novinama, istra\xc5\xbeitelji uspiju de\xc5\xa1ifrirati ustanovljavaju\xc4\x87i da je \xc5\xa0ari\xc4\x87ev klan planirao ubiti zvani\xc4\x8dnike u policiji i slu\xc5\xbebi sigurnosti u sinhroniziranoj akciji, koji su im stajali na putu, jer je poslije akcije Balkanski ratnik kriminal smanjen u Srbiji i Crnoj Gori._NEWLINE_14. svibnja, 2010., 3 Srbina koji su radila kao za\xc5\xa1titari jednog od bolivijskih narko vo\xc4\x91a ubijena su u sukobu suparni\xc4\x8dkih skupina a vo\xc4\x91a je otet._NEWLINE_Ministar unutarnjih poslova, Ivica Da\xc4\x8di\xc4\x87, objavio je da je u 2009. godini, policija otkrila sedam organiziranih skupina i uhitila 86 osoba. Rekao je da je na kraju 2009. registrirano 27 skupina koje su aktivno djelovale, a svaka je imala vi\xc5\xa1e od 200 \xc4\x8dlanova._NEWLINE_U tijeku je istraga protiv \xc4\x8dlanova Zemunskog klana u kojoj se tvrdi da je \xc5\xa0e\xc5\xa1elj naru\xc4\x8dio ubojstvo Tomislava Nikoli\xc4\x87a._NEWLINE_Objavljeno je 2010., da je \xc5\xa0ari\xc4\x87eva skupina 2008. i 2009., izgurala talijansku \'Ndranghetu s tr\xc5\xbei\xc5\xa1ta drogama. Skupina je nudila kokain bolje kvalitete koji je bio jeftiniji, uve\xc5\xbeen iz Ju\xc5\xbene Amerike. Akcija Balkanski ratnik bila je vrlo uspje\xc5\xa1na a uhi\xc4\x87eno je vi\xc5\xa1e od 80 osoba. \xc4\x8clanovi iz dvije organizacije bili su me\xc4\x91u uhi\xc4\x87enima; jedna talijanska s \xc4\x8dlanovima iz Milana i drugih gradova sjeverne Italije i druga, srpska grana, s \xc4\x8dlanovima iz Srbije, Crne Gore i Slovenije. Srpska grana operira diljem cijele Europe i Ju\xc5\xbene Amerike. _NEWLINE_U \xc5\xa0panjolskoj je u velja\xc4\x8di 2012., uhi\xc4\x87en vo\xc4\x91a Zemnunskog klana, Luka Bojovi\xc4\x87, i nekoliko \xc4\x8dlanova klana. Veliki broj uhi\xc4\x87enih \xc4\x8dlanova Zemnunskog klana posjedovo je hrvatske putovnice. _NEWLINE_U o\xc5\xbeujku 2014., uhi\xc4\x87en je narkobos Darko \xc5\xa0ari\xc4\x87.'